
Településfejlesztés Kolozsváron. Hiedelmek és a valóság

A településfejlesztést a természetföldrajzi adottságok határozták meg a XX. századig, amikortól átkerül a hangsúly a politikai-gazdasági faktorok szerepére.
A sajtó és a közvélemény kutatások szerint Kolozsvárott, 1992-2004 között a dekadencia jelei mutatkoztak a településfejlesztésben és csak 2004 után indult újra fejlődésnek a város. Mindez a probléma szubjektív oldalát képezi.
Dolgozatomban az objektív oldal bemutatására vállalkozok, ami három, településfejlesztési szempontból releváns mutató vizsgálatával történik (alkalmazottak számának alakulása, munkanélküliségi ráta alakulása, egy főre eső helyi költségvetés). A kapott adatokat összehasonlítom az országossal, továbbá Temesvár és Brassó adataival. A vizsgált időszak két évtizedet karol fel, pontosabban az 1992 és 2012 közöttit.
Kutatásomban arra a kérdésre keresem a választ, hogy a statisztikai adatok fényében Kolozsvár visszafejlődött, stagnált vagy fejlődött a vizsgált időszakban?



